ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2022

# RAPORT DE SPECIALITATE

la proiectul de hotărâre

privind închirierea unui spațiu din incinta punctului termic situat în str. Ciprian Porumbescu f.n., proprietatea publică a Municipiului Câmpulung Moldovenesc

în vederea desfășurării activităților sportive

 **INIŢIATOR PROIECT DE HOTÃRÂRE:**

####  Primar, Negură Mihăiță

 Analizând proiectul de hotărâre privind închirierea unui spațiu din incinta punctului termic situat în str. Ciprian Porumbescu f.n., proprietatea publică a Municipiului Câmpulung Moldovenesc în vederea desfășurării activităților sportive, aducem următoarele precizări:

 Spațiul care face obiectul prezentului proiect de hotărâre are suprafața utilă 184,8 mp și reprezintă parte din punctul termic situat în str. Ciprian Porumbescu f.n..

Spațiul este situat în intravilanul municipiului, aparținând domeniului public al municipiului Câmpulung Moldovenesc. Acesta se identificată cadastral prin parte din clădirea C1 din CF 33587 Câmpulung Moldovenesc.

Primăria municipiului Câmpulung Moldovenesc a sprijinit întotdeauna activitățile sportive și recreative desfășurate pe raza municipiului, precum și crearea de spații de joacă pentru copii.

Un stil de viață sănătos implică multă mișcare. Suntem sfătuiți să facem mișcare, efort fizic în stilul care ni se potrivește și care ne face plăcere.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Spațiul propus spre închiriere nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevat de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu****Șef serviciu,**Niță LuminițaNuțescu Elvira |